open-index/open-wikipedia-markdown huggingface dataset:
27 de xuño

O **27 de xuño** é o 178º día do ano do calendario gregoriano e o 179º nos anos bisestos. Quedan 187 días para finalizar o ano.

## Acontecementos 
* 1931 - A Xunta Revolucionaria, reunida en Compostela e comandada por Alonso Ríos, declara a I República Galega, que apenas durará unhas horas.
* 1950 - Os Estados Unidos deciden mandar tropas á Guerra de Corea
* 1957 - Sae da fábrica Seat en Mataró o primeiro exemplar de Seat 600 fabricado en España.

## Nacementos 
miniatura|100px|Guimarães Rosa.
* 1462 - Lois XII de Francia, rei de Francia (m. 1515).
* 1885 - Guilhermina Suggia, violonchelista portuguesa. (m. 1950).
* 1900 - Domingo Quiroga Ríos, investigador e xornalista galego (m. 1991).
* 1907 - Mercedes Romero Abella, mestra republicana galega (m. 1936).
* 1908 - João Guimarães Rosa, escritor brasileiro (m. 1967).
* 1909 - Harriet Creighton, xenetista (m. 2004)
* 1931 - Erkki Wessman, xornalista e escritor finés (m. 2011).
* 1951 - Baldomero Iglesias Dobarrio "Mero", cantautor, compositor e musicólogo galego, cofundador dos grupos Fuxan os Ventos e A Quenlla.
* 1977 - Raúl González Blanco, xogador do Real Madrid.

## Mortes 
* 1844 - Joseph Smith, fundador do Mormonismo (n. 1805).
* 1871 - Anna Sundström**,** química sueca (n. 1785)
* 1918 - Joséphin Péladan, ocultista e escritor francés (n. 1858).
* 1946 - Juan Antonio Ríos, presidente de Chile (n. 1888).
* 1962 - Xenia Desni, actriz ucraína (n. 1894).
* 1976 - Benjamín Balboa López, militar galego (n. 1901).
* 1988 - Hillel Slovak, fundador e guitarrista da banda Red Hot Chili Peppers (n. 1962)* 1999 - Georgios Papadopoulos, político grego (n. 1919).

* 2016 - Bud Spencer, actor italiano (n. 1929).

## Festas e celebracións 
* Día do Mestiço - Brasil

## Outros 
* Santoral: San Cirilo de Alexandría

Os 366 días do ano
Alba, Piemonte

**Alba** é un concello italiano da provincia de Cuneo, na rexión de Piemonte, a carón do río Tanaro. No ano 2001 tiña 29 759 habitantes

## Historia 
Foi fundada polo cónsul romano Pompeius Strabo co nome de **Alba Pompeia**. Aquí naceu o emperador Pertinax.

Na Idade Media foi conquistada polos longobardos e os árabes. No século XII convértese nunha comuna, uníndose á Liga Lombarda. Na Idade Moderna foi disputada por España e Francia. Polo Tratado de Cherasco entrou definitivamente no reino de Savoia

## Arquitectura 
Da época romana quedan os restos dunha porta fortificada romana e restos de mosaicos e mármores. O Palazzo Comunale é do século XIII, e a catedral é do século XV.

## Véxase tamén 
### Ligazóns externas 
*Web oficial do concello .
30 de xuño

O **30 de xuño** é o 181º día do ano do calendario gregoriano e o 182º nos anos bisestos. Quedan 184 días para finalizar o ano.

## Acontecementos 
* 1111 - Munia Froilaz, da casa de Traba, funda o Mosteiro de San Salvador de Pedroso en Narón.

* 1937 - Executados en Santiago de Compostela os republicanos de Padrón Rogelio Riveiro Aboy, Vicente Fuentes, Luis Villaverde Lapido, José Montes e Manuel Hermida Pintor.

* 1941 - Executados en Lugo os guerrilleiros antifranquistas Marcelino Sánchez Iglesias, Carlos Quintana Vázquez, Ramiro Rodríguez Díaz, Jaime González Fernández e Álvaro Vázquez N.
* 2005 - Michael E. Brown, Chad Trujillo, David Rabinowitz, e o seu grupo de colaboradores descobren a lúa do planeta anano Haumea, Namaka.

* 2005 - En España, o Congreso dos Deputados aproba a *Lei de Reforma do Código Civil* que permite o matrimonio entre persoas do mesmo sexo.
## Nacementos 
miniatura|100px|Susan Hayward.
* 1906 - Anthony Mann, director de cine estadounidense (m. 1967).
* 1917 - Susan Hayward, actriz dos Estados Unidos de América (m. 1975).
* 1959 - Xosé Antonio Ventoso Mariño, escritor e político galego.
* 1959 - Vincent D'Onofrio, actor estadounidense.
* 1963 - Xosé Carlos Caneiro, escritor galego.
* 1966 - Mike Tyson, boxeador estadounidense.

## Mortes 
miniatura|100px|Henri Rochefort.
* 1800 - Thomas Townshend, político inglés (n. 1732).
* 1817 - Abraham Gottlob Werner, xeólogo e mineraloxista alemán (n. 1749).
* 1885 - Guilhermina Suggia, violonchelista portuguesa. (n. 1885).
* 1895 - Jacinto Romualdo López, escritor e político galego (n. 1808).
* 1913 - Henri Rochefort, escritor, xornalista e político francés (n. 1830).

* 1919 - John William Strutt, físico británico (N. 1842).
* 1984 - Lillian Hellman, escritora dos Estados Unidos de América (n. 1905).
* 1979 - Avelino Barrio Pérez, médico e herpetólogo arxentino de orixe galega. (n. 1920).
* 1988 - Prudencio Landín Carrasco, avogado e político galego (n. 1912).
* 2009 - Pina Bausch, coreógrafa alemá (n. 1940).
* 2015 - Lynn Anderson, cantante estadounidense (n. 1947).

## Festas e celebracións 
* Día Internacional dos Asteroides http://www.un.org/es/events/asteroidday/
* Día Internacional do Parlamentarismo

### Festas cristiás 
* Na Igrexa Católica:
:* San Marcial
:* San Teobaldo de Provins
:* Primeiros Mártires da Igrexa de Roma
* Nas Igrexas Ortodoxas
:* San Miguel de Atenas
:* Santo André Bogoliubski

## Outros 
Os 366 días do ano
Alba Iulia

**Alba Iulia** (Húngaro: **Gyulafehérvár**, Alemán: **Karlsburg**) é unha cidade do condado de Alba, Transilvania, Romanía cunha poboación de 66.369, localizada a carón do río Mureş.
A cidade consiste en dúas partes, a alta foi construída por Carlos VI de Austria entre 1716 e 1735 e a cidade baixa, na que está a catedral gótica e o Batthyaneum, un museo fundado en 1794.
A cidade é historicamente importante para as minorías húngara e alemá de Romanía.
En 1992 o 93,7% da poboación era romanesa, o 3,5% húngara, o 2% xitana e o 0,6% alemá.

## Historia 
A cidade foi un importante centro político e económico dacio denomidado **Apulon**, mencionado polo xeógrafo grego Tolomeo. Cando o sur da Dacia se converteu nunha provincia do Imperio romano, a capital da Dacia Apulensis foi establecida aquí, e a cidade foi coñecida como **Apulum**
Entre 1541 e 1690 foi a capital do Principado de Transilvania.
O 1 de decembro de 1918 prodúcese a incorporación da Transilvania a Romanía, e o 15 de outubro de 1922 Fernando de Romanía foi proclamado rei de Romanía en Alba Iulia.
26 de xuño

O **26 de xuño** é o 177º día do ano do calendario gregoriano e o 178º nos anos bisestos. Quedan 188 días para finalizar o ano.

## Acontecementos 
* 1924 - Forzas de ocupación estadounidenses saen de República Dominicana
* 1945 - Representantes de 50 países asinan en San Francisco a *Carta das Nacións Unidas*.
* 1960 - A antiga posesión británica de Somalilandia, actual Somalia, tórnase independente
* 1960 - Madagascar tornase independente de Francia.

## Nacementos 
miniatura|100px|Salvador Allende.
miniatura|100px|Pearl S. Buck.
* 1821 - Bartolomé Mitre, presidente da Arxentina (n. 1906).
* 1831 - Cesáreo Fernández Losada, médico militar galego (m. 1911).
* 1891 - Ada Hitkins, química británica (m. 1972)
* 1892 - Pearl S. Buck, escritora estadounidense, Premio Nobel de Literatura (m. 1973)
* 1908 - Salvador Allende, presidente de Chile (m. 1973).
* 1928 - Peyo, debuxante belga (m. 1992).
* 1934 - Antón Moreda, histórico galeguista (m. 2010).
* 1937 - Robert Coleman Richardson, físico estadounidense, Premio Nobel de Física
* 1942 - Gilberto Gil, cantante e político e Ministro da Cultura brasileiro
* 1981 - Iria Collazo, escritora en lingua galega.
* 1985 - Fatoumata Kébé, astrofísica e escritora.
* 1993 - Ariana Grande, cantante e actriz estadounidens,e.

## Mortes 
miniatura|100px|Xurxo IV.
* 363 - Xuliano, emperador romano (n. 331).
* 1541 - Francisco Pizarro, conquistador español do Perú (1471 ou 1476).
* 1930 - Xurxo IV do Reino Unido, rei do Reino Unido (n. 1762).
* 1918 - Peter Rosegger, poeta austríaco, Premio Nobel de Literatura (n. 1843).
* 1922 - Francisco María Ferrando Arnau, sacerdote franciscano español (n. 1848).
* 1943 - Karl Landsteiner, biólogo austríaco, Premio Nobel (n. 1868).
* 1953 - Alejandro Otero Fernández, médico e político socialista galego (n. 1888).
* 1975 - Xosemaría Escrivá de Balaguer, fundador do Opus Dei (n. 1902).
* 1990 - Manuel de Pedrolo, escritor catalán (n. 1918).
* 1996 - Veronica Guerin, xornalista irlandesa (n. 1958).
* 2001 - Germán Quintela Novoa, médico e político galego (n. 1908).
* 2007 - Manuel Amor Deus, sindicalista galego (n. 1941).
* 2018 - Xabier P. DoCampo, mestre e escritor galego (n. 1946).

* 2018 - José Luis Meilán Gil, xurista e político galego (n. 1933).

## Festas e celebracións 
* Día Internacional da Loita contra o emprego indebido e o tráfico ilícito de drogas
* Día Internacional de Apoio ás Vítimas da Tortura

## Outros 
Os 366 días do ano
29 de xuño

O **29 de xuño** é o 180º día do ano do calendario gregoriano e o 181º nos anos bisestos. Quedan 185 días para finalizar o ano.

## Acontecementos 
* 1236 - Fernando III toma a cidade de Córdoba e conságrase a mesquita coma catedral.
* 1755 - Fernando VI outorga a Santander o título de Cidade
* 2008 - a selección española de fútbol gaña a Eurocopa ó vencer 1-0 á selección alemá.
* 2009: nos Estados Unidos, o  financista Bernard Madoff é condenado a 150 anos de prisión, pola súa fraude duns 50&nbsp;000&nbsp;millóns de dólares, o que o converteu na maior estafa levada a cabo por unha soa persoa e a máis grande na Historia de Wall Street.

## Nacementos 
miniatura|100px|Giacomo Leopardi.
* 1798 - Giacomo Leopardi, poeta (m. 1837).
* 1900 - Antoine de Saint-Exupéry, escritor francés e aviador (m. 1944).
* 1904 - Evaristo Martín Freire, político español (m. 1972).
* 1905 - Manuel Altolaguirre, poeta español (m. 1959).
* 1929 - Oriana Fallaci, escritora e xornalista italiana (m. 2006).
* 1940 - Gerardo Iglesias, político español.
* 1949 - Joan Clos, político catalán.
* 1991 - Iván Salgado, xadrecista galego.

## Mortes 
miniatura|100px|Paul Klee.
* 67 - San Pedro o primeiro papa.
* 1899 - Manuel Lois Vázquez, xornalista e escritor galego (n. 1868).
* 1899 - Víctor Novoa Limeses, político galego.
* 1940 - Paul Klee, pintor suízo.
* 1979 - Blas de Otero, poeta español (n. 1916).
* 1995 - Lana Turner, actriz estadounidense (n. 1921).
* 2000 - Vittorio Gassman, actor italiano.
* 2003 - Katharine Hepburn, actriz estadounidense (n. 1907).
* 2008 - Ramom Muntxaraz, psiquiatra e político residente en Galicia (n. 1947).
* 2020 - Carl Reiner, actor e director estadounidense (n. 1922).

## Festas e celebracións 
### Festas cristiás 
* San Pedro e San Paulo *(mártires)*.
* Na Igrexa Católica:
:* San Casio de Narni
* Nas Igrexas Ortodoxas
:* San Pedro de Rostov
:* Santa María, nai de Xoán Marcos

## Outros 
Os 366 días do ano
Pactos Lateranenses

Os **Pactos Lateranenses** do 11 de febreiro de 1929 proporcionaron o recoñecemento mutuo entre o entón Reino de Italia e a Cidade do Vaticano. Os pactos foron negociados entre o Cardeal e Secretario de Estado Pietro Gasparri en nome da Santa Sé e Benito Mussolini, líder fascista e primeiro ministro italiano. Existían tres pactos diferentes:

*Un pacto que recoñecía a independencia e soberanía da Santa Sé e que creaba o Estado da Cidade do Vaticano.
***1º. Italia recoñece a relixión católica como a única do Estado (...).*
*Un concordato que definía as relacións civís e relixiosas entre o goberno e a Igrexa en Italia e que se resumía no lema *Igrexa libre en Estado libre*.
***2º. Italia recoñ*écelle *a Santa Sede a plena propiedade e a xurisdición soberana sobre os territorios da creada Cidade do Vaticano (...).*
*Unha convención financeira que proporcionaba á Santa Sé unha compensación polas súas perdas en 1870.
***26º. A Santa Sede declara definitivamente resolta a "cuestión romana" e recoñece o Reino de Italia baixo a dinastía da Casa de Savoia, con Roma como capital do Estado italiano (...).*

## Véxase tamén
Sárdoma, Vigo

**San Pedro de Sárdoma** é unha parroquia do concello pontevedrés de Vigo na comarca de Vigo. Segundo o IGE, en 2022 tiña 2.397 habitantes (1.166 homes e 1.231 mulleres). Limita coas parroquias de Beade, Castrelos, Freixeiro, Lavadores e a cidade de Vigo e pertence ó arciprestado de Vigo-Lavadores.

## Xentilicio 
O seu xentilicio é **sardomeiro**.

## Patrimonio 
[miniatura|A [Ponte de Sárdoma|ponte Abeleira]]
Consérvanse, da época medieval, o pazo da Raposeira (do ano 1625), o pazo de San Roque (1688) e a Casa Grande de Aires, do século XVIII. Destaca tamén unha ponte medieval (Ponte de Sárdoma), aínda en uso, dos séculos XII-XIII. A igrexa parroquial, o adro, o cemiterio e a casa reitoral son do século XVIII. A parroquia posúe dous cruceiros, un no adro da igrexa e outro na Laxe. 

## Xeografía 
Ten 9 entidades de poboación, 5 lugares e 2.397 veciños (2022). As súas entidades de poboación son as seguintes: Fragosiño (73), Laxe (566), O Lameiro (182), O Marco (58), Moledo (318), O Outeiro (109), A Pescadeira (81), O Raviso (581) e Relfas (24). Os lugares (que xeralmente forman parte dalgunhas das entidades): O Freixo, Louxadas, Monte da Serra, A Raposeira e A Salgueira.

## Festas 
As festas máis importantes de Sárdoma son as de Santo Isidro Labrador no mes de maio, e as do patrón San Pedro que se celebra o 29 de xuño.

## Servizos 
A freguesía de Sárdoma, na súa condición semiurbana, ten diferentes parques industriais, a igrexa parroquial, un centro de saúde, varios campos de fútbol, colexios, institutos e entidades bancarias. O seminario maior da diocese de Tui-Vigo atópase nesta parroquia. A Salgueira constitúe unha parroquia eclesiástica de seu dende 1970.

## Galería de imaxes 
## Lugares e parroquias 
### Lugares de Sárdoma 
### Parroquias de Vigo 
## Notas 
## Véxase tamén 
### Bibliografía 
* 
* 
* 

### Outros artigos 
* Lugares de Vigo
Lingua caló

A **lingua caló** é unha lingua variante do romaní, onde se encadra dentro do grupo setentrional, subgrupo ibérico/occidental, utilizada polo pobo xitano, fundamentalmente en España, que non ten unha distribución territorial fixa. Fálao unha poboación estimada de entre 65 000 e 170 000 persoas en España, Francia, Portugal e o Brasil; aínda que tamén se fala en moitos outros países. Posúe unha marcada influencia das linguas romances coas que convive, fundamentalmente do castelán e, en moita menor medida, do éuscaro, que non é lingua romance. Ten varios dialectos: caló español, caló catalán, caló occitano (extinto), caló vasco ou erromintxela, caló portugués, caló angolano e caló brasileiro.

Non se atopa protexida por España na Carta Europea das Linguas Minoritarias ou Rexionais porque non a nomean as comunidades autónomas para a súa protección, xa que España considerou na firma do tratado como linguas minoritarias só as que as autonomías sinalasen nos seus Estatutos de Autonomía. En ningunha das comunidades autónomas se nomea esta lingua *non territorial.* Tampouco foi considerada para a súa protección nin por Francia nin por Portugal, que non ratificaron a protección de ningunha lingua que non sexa a oficial de cada Estado. En todo caso, como o resto do romaní, é unha lingua minorizada polos idiomas dominantes.

## Orixe 
Orixinouse pola substitución lingüística da lingua orixinal xitana, o romaní, polas linguas romances da súa contorna, fundamentalmente o castelán. As linguas dominantes da súa contorna considerárono como unha xerga de ocultación da comunidade étnica. As medidas de protección son escasas e non está considerada lingua minoritaria polos Estados onde se fala (noutros Estados si consideran o romaní lingua minoritaria a protexer).

## Notas 
## Véxase tamén 
### Outros artigos 
* Erromintxela
*Pobo xitano

### Ligazóns externas 
* "Nuevas aportaciones al estudio del caló." Autor: Javier Fuentes Cañizares
* "Apuntes del dialecto caló o gitano puro." Autor: Barsaly Dávila y Blas Pérez
Albano Laziale

**Albano Laziale** é unha comuna da provincia de Roma, no Lacio, Italia. Situada xunto ao lago Albano. No ano 2002 tiña 36.068 habitantes.
Centro turístico, ruínas da época romana, situado nunha rexión produtora de viño.

## Véxase tamén
Vigo, Vigo

**Vigo**, e unha cidade do concello de Vigo que limita coas parroquias de Alcabre, Navia, Matamá, Castrelos, Freixeiro, Sárdoma, Lavadores, Candeán e Teis. 

## Demografía 
Segundo o IGE, no ano 2022, tiña 198.293 habitantes (92.401 homes e 105.892 mulleres). 

## Monumentos 
Os monumentos máis destacados son a Colexiata de Santa María de Vigo, do 1816, e a imaxe do Cristo da Vitoria, realizada en torno ó 1680. No Castro varias escavacións arqueolóxicas remataron co achado de construcións pertencentes ós séculos II a.C. ata o III d.C. Tamén en pleno centro urbano, localizouse un importante sitio arqueolóxico romano baixo restos dos séculos XIX, XVII e medievais.

## Galería de imaxes 

Ficheiro:Concello de Vigo.jpg|Casa do Concello.
Ficheiro:Lateral do Centro Social Caixanova de Vigo.JPG|Casa Bárcena.
Ficheiro:Santiago de Vigo, do arquitecto Manuel Felipe Quintana.jpg|Igrexa parroquial de Santiago de Vigo.
Ficheiro:Monumento a Elduayen en Vigo.JPG|José Elduayen, de Agustín Querol, rúa Montero Ríos.
Ficheiro:Edificio Mülder.JPG|Edificio Mulder (1910) de Manuel Gómez Román.
Ficheiro:Vigo.OFeitoAMan.jpg|Feira artesán.
Ficheiro:Rúa das Ostras.JPG|Rúa Pescadería.
Ficheiro:Museo de Arte Contemporánea 001.JPG|MARCO.
Ficheiro:Vigo - El Sireno - 1.JPG|*O Sereo* de Paco Leiro na Porta do Sol.
Ficheiro:Reconquista de Vigo 2008 - Alcalde Vázquez Varela.jpg|Praza da Constitución.
Ficheiro:Reconquista de Vigo 2008 - Cara á porta da Gamboa.jpg|Festa da Reconquista.
Ficheiro:Gardacostas en Vigo, Galicia, España.jpg|Gardacostas da Xunta atracado en Vigo.  

## Notas 
## Véxase tamén 
### Ligazóns externas 
* Vigo Centro na páxina do Concello de Vigo.
Zamáns, Vigo

miniatura|322x322px|A presa de Zamáns e o Galiñeiro ao fondo.
**San Mamede de Zamáns** é unha parroquia do concello de Vigo. Limita coas parroquias de Beade, Bembrive, Valadares, Vincios e Cela. Pertence ó arciprestado de Vigo-Santo André. Segundo o IGE, en 2022 tiña 860 habitantes (420 homes e 440 mulleres).

## Xentilicio 
O seu xentilicio é **zamanexo**.

## Xeografía 
O Nomenclátor de Galicia recolle 9 entidades de poboación, segundo o IGE cos seguintes habitantes en 2022: Casal de Abade, Cidáns (146), A Igrexa ou A Aldea (200), As Lagoas, Marcosende (324), A Menda (30), Paredes, Vilariño (15) e Vilaverde (145).

## Patrimonio 
A igrexa parroquial data do 1770. Ten por patróns a San Mamede e á Virxe dos Aflixidos.

Xunto ós hórreos, sobresaen as construcións relacionadas coa auga: fontes, lavadoiros e muíños, destacando a casa muíño das Maquías.

A parroquia acolle o campus das Lagoas-Marcosende, coñecido coma CUVI (Colexio Universitario de Vigo), no que se localiza o Proxecto da Cidade Universitaria para a Universidade de Vigo do arquitecto catalán Enric Miralles.

## Galería de imaxes 

Ficheiro:Lagoas Marcosende, Zamáns, Vigo.jpg
Ficheiro:Campus Lagoas Marcosende, Zamáns, Vigo.jpg
Ficheiro:Esculturas de Leopoldo Nóvoa - Praza das Cantigas - Campus Lagoas Marcosende, Vigo.jpg|Esculturas de Leopoldo Nóvoa no campus de Lagoas-Marcosende.

## Lugares e parroquias 
### Lugares de Zamáns 
### Parroquias de Vigo 
## Notas 
## Véxase tamén 
### Outros artigos 
* Lugares de Vigo
Albany, Nova York

**Albany** é a capital do estado de Nova York, Estados Unidos. É, tamén, capital do condado de Albany. No ano 2000 tiña 95.658 habitantes. A cidade está situada 233&nbsp;km ao noroeste de Nova York, na confluencia dos ríos Mohawk e Hudson.

## Historia 
miniatura|esquerda|Capitolio de Albany
Albany foi a segunda localidade fundada polos europeos en Nova Inglaterra, e no ano 1614 os neelandeses construíron un forte ao que deron o nome de *Fort Oranje*. Cando pasou a dominio británicos no ano 1664 mudou de nome para Albany como homenaxe ao duque de York e Albany. En 1754, representantes do sete colonias británicas de norteamérica atopáronse no Congreso de Albany. Benjamin Franklin, de Pensilvania, presentou o Plan de Unión de Albany, a primeira proposición firme para unir as colonias. En 1797, a capital do Estado de Nova York trasladouse dende Kingston a Albany. É sede de varias universidades.
## Véxase tamén 
### Outros artigos 
* Medio dólar da Carta de Albany
Mohamed al-Battani

**Abū ʿAbdullāh Muḥammad ibn Jābir ibn Sinān ar-Raqqī al-Ḥarrani aṣ-Ṣabiʾ al-Battānī**, (en ) latinizado como **Albategnius**, nado en Harran contra o ano 850 e finado en Damasco no 929, foi un astrónomo árabe.

## Traxectoria 
Calculou o movemento dos planetas e determinou con gran precisión a duración do ano solar, corrixiu as táboas de Tolomeo, os seus estudos serviron de antecedente ás Táboas afonsinas.

O seu máis importante traballo foi *Kitāb az-Zīj* (O libro das táboas), coñecido en occidente pola súa tradución ao latín no ano 1116, *De Motu Stellarum*, que tivo unha grande influencia na astronomía europea.
Edward Albee

**Edward Franklin Albee**, nado en Washington, D.C. o 12 de marzo de 1928 e finado en Montauk (Nova York) o 16 de setembro de 2016, foi un dramaturgo norteamericano.

A súa obra máis senlleira é ''Who's Afraid of Virginia Woolf?*
## Traxectoria
Ás poucas semanas de nacer adoptouno o propietario dunha cadea de teatros, o que marcou a súa traxectoria profesional. As obras de Albee son únicas, inscritas na escola do absurdo: unha das súas grandes influencias foi Samuel Beckett.

## Obras
**The Zoo Story* (1958)
**The Death of Bessie Smith* (1959)
**The Sandbox* (1959)
**Fam and Yam* (1959)
**The American Dream* (1960)
**Who's Afraid of Virginia Woolf?* (1961-62, premio Tony)
**The Ballad of the Sad Cafe* (1963) (adaptado da novela de Carson McCullers)
**Tiny Alice* (1964)
**Malcolm* (1965) (adaptado da novela de James Purdy)
**A Delicate Balance* (1966, premio Pulitzer)
**Everything in the Garden* (1967) (adaptado da obra de Giles Cooper)
**Box and Quotations From Chairman Mao Tse-Tung* (1968)
**All Over* (1971)
**Seascape* (1974, premio Pulitzer)
**Listening* (1975)
**Counting the Ways* (1976)
**The Lady From Dubuque* (1977-79)
**Lolita* (adaptado da novela de Vladimir Nabokov)
**The Man Who Had Three Arms* (1981)
**Finding the Sun* (1982)
**Marriage Play* (1986-87)
**Three Tall Women* (1990-91, premio Pulitzer)
**The Lorca Play* (1992)
**Fragments* (1993)
**The Play About the Baby* (1996)
**The Goat, or Who is Sylvia?* (2000, premio Tony)
**Occupant* (2001)
**Peter & Jerry'' (Primeiro acto: '"Homelife". Segundo acto: "The Zoo Story") (2004)

## Notas
Lista de comunidades autónomas españolas por superficie

Esta é unha **lista de comunidades autónomas españolas ordenadas por superficie**.

## Véxase tamén 
### Outros artigos 
* Lista de comunidades autónomas españolas por poboación
Progresistas Vigueses

**Progresistas Vigueses** foi un partido político de ámbito municipal vigués liderado por Manoel Soto Ferreiro. Nas eleccións autonómicas de 2001 formou parte da Democracia Progresista Galega e pouco antes das eleccións municipais do 2003 uniuse á **Unión Galega** de Agustín Arca Fernández. Obtivo 1 concelleiro nas eleccións de 1999 (o propio Manoel Soto) e 2 no 2003 (Manoel Soto e Agustín Arca). Trala morte de Agustín Arca ocupou o seu posto o mariñeiro e patrón de barco Xulio Alonso Vázquez. En 2004 integrouse no Partido Galeguista
Lista de comunidades autónomas españolas por poboación

Lista das **comunidades autónomas españolas** ordenadas por poboación segundo padrón municipal, a 1 de xaneiro do 2018.

miniatura|300px|Mapa das comunidades autónomas de España.
miniatura|300px|Densidades de poboación por provincia (no 2007).

## Notas 
## Véxase tamén 
### Outros artigos 
* Lista de comunidades autónomas españolas por superficie
Sector agroalimentario

O **agroalimentario** é un sector industrial centrado na produción agraria de alimentos . Este sector en Galiza pode dividirse en catro tipos de industria: cárnico, lácteo, pesca e marisqueo, e bebidas.

## Características 
No subsector cárnico resulta sorprendente que o consumo interior sexa menor cá produción e que o resultado comercial sexa deficitario tendo en conta tamén o incremento da habenza gandeira total. Os seus subsectores son os matadoiros e as elaboradoras.

O subsector lácteo ten un gran superávit e unha boa parte da produción destínase ó exterior. O seu subsector con máis expectativas é o das queixerías, agás polo incremento descontrolado sen capacidade comercializadora e baixa rendibilidade e creación de emprego. Esta falla estratéxica fixo intervir ós poderes públicos. Outros produtos coma manteigas e iogures son marxinais e a produción fornece só ó mercado galego, no cal as industrias propias non parecen estar en posición favorable.

Canto ás conservas enlatadas ou conxeladas, a atomización e individualismo dos produtores están permitindo presións cruzadas de provedores e distribuidores así coma a perda de oportunidades pola falla de colaboración coas empresas estranxeiras, a pesar de ter o sector conxelado e o seu asociado do frío industrial teñen dende hai uns anos unha expansión, calidade e recursos humanos sen precedentes na nosa historia.

No sector das bebidas atópanse moi diferentes situacións segundo o subsector: mentres o viño de calidade segundo Denominación de Orixe está medrando cada vez máis en cantidade (Galiza ten cinco das chamadas empresas gacela, onde o negocio medra máis do 15% durante catro anos seguidos), calidade e exportación, ou a xestión e embotellado de auga medra coa demanda, outras bebidas aumentan moito máis a modo (cervexa) ou mesmo diminúen (gasosa).
Corina Porro

**María Corina Porro Martínez**, nada en Ferrol o 1 de decembro de 1953, é unha política galega e diplomada en enfermería pola Universidade de Santiago de Compostela.

## Traxectoria 
Concelleira polo PPdeG no concello de Vigo entre 1995 e 1999. Foi directora xeral de Servizos Sociais entre 1999 e 2001. Deputada do Parlamento de Galicia e Conselleira de Asuntos Sociais durante o período 2002-2003. Foi senadora por designación autonómica entre 2004 e 2006 e nas Eleccións Xerais de 2008 pola provincia de Pontevedra.

Chegou a alcaldía de Vigo no 2003 tras unha moción de confianza perdida polo socialista Ventura Pérez Mariño, asociada á aprobación das ordenanzas fiscais, na que votaron a favor os dez concelleiros do PPdeG e os sete do BNG e en contra os oito concelleiros do PSdeG-PSOE e os dous de PROVI. Permaneceu no cargo ata as eleccións locais de 2007, nas cales, aínda que a súa lista conseguiu 13 concelleiros, a suma dos concelleiros socialistas (9) e do BNG (5) levaron á alcaldía o socialista Abel Caballero. Foi presidenta da Autoridade Portuaria de Vigo (2009-2011). En xullo de 2019 foi nomeada Delegada da Xunta de Galicia en Vigo, cargo que ostentou ata xuño de 2020 por mor da convocatoria das eleccións autonómicas de 2020. En agosto de 2020, tralas eleccións e logo da constitución da Mesa do Parlamento de Galicia, foi nomeada Secretaria do Parlamento de Galicia.

## Notas 
## Véxase tamén 
### Bibliografía 
* 
* 
### Outros artigos 
* Eleccións municipais en Vigo
* Lista de senadores galegos desde a Transición
### Ligazóns externas 
* Ficha na páxina web do Senado de España
Cegueira ortográfica

A **cegueira ortográfica** é un efecto producido durante a lectura, polo que non se le todo o que está escrito: este efecto é sempre ocasional e de percepción, xa que os de produción denomínanse erros na escrita ou mecanografía, mentres que os máis permanentes entran dentro do estudo dos trastornos da linguaxe.

O cerebro humano está constantemente recibindo estímulos e non se pode permitir absorber, adaptar e interpretar todos, polo cal debe facer unha selección. Esta selección tamén se dá no proceso automático de lectura e mesmo é a base para determinados sistemas de escritura. A cegueira correspóndese coa omisión involuntaria de estímulos, e non coa falla de atención ou a interferencia (coma o efecto Stroop). Por exemplo, no alfabeto árabe ou no hebreo, o normal é que non se insiran as vogais (agás en textos nos que haxa que ser especialmente coidadosos, coma o libro sagrado Corán). Unha extrapolación sería o seguinte parágrafo:

(No exemplo dado, a rima substitúe a ausencia de contexto, que case sempre existe na lectura). En relación con isto, un estudo dunha universidade dinamarquesa que revela a pouca influencia das incorreccións ortográficas para a comprensión:

Estes tipo de escrita braquigráfica tamén pode fundarse no mecanismo que aparece nun coñecido texto que circula por Internet, baseándose no resultado do estudo dunha universidade británica. Trátase da importancia das letras iniciais e finais sobre as internas na palabra e o texto é o seguinte:

Esta característica cognitiva é a base para os métodos de lectura rápida. A súa aplicación por parte da mocidade tamén produciu unha ortografía específica alternativa: a das mensaxes sms por teléfono móbil, causado nunha combinación desta característica coa necesidade de abreviar (mesmo iconicamente) e restrinxir todo o contido a un determinado número máximo de caracteres.

## Ligazóns externas
*Programa que comproba a cegueira ortográfica no interior de palabra
*Exemplos dos tres tipos de cegueiras descritos
Xosé Antonio Sánchez Bugallo

**Xosé Antonio Sánchez Bugallo**, nado o 31 de xaneiro de 1954 en Teixeiro (Curtis), é un político galego do PSdeG-PSOE.

## Carreira política 
Chegou a Santiago de Compostela en 1981, e en 1983 comezou a súa vida política como xefe de gabinete do alcalde socialista naquel momento, Xerardo Estévez. Nas eleccións municipais de 1987 saíu elixido concelleiro, e desde entón ata 1998 asumiu diferentes delegacións municipais como Deportes, Relacións Veciñais, Tráfico e Seguridade Cidadá, Persoal e Réxime Interior, ademais da portavocía do seu grupo. Entre 1991 e 1999 foi deputado na Deputación da Coruña, exercendo como vicepresidente entre 1991 e 1995, á fronte das áreas de Persoal e Réxime Interno.

Accedeu á Alcaldía en 1998, despois da renuncia de Xerardo Estévez. Nas eleccións municipais de 1999, 2003 e 2007 conservou a alcaldía mediante un goberno de coalición co BNG. Porén, nas eleccións municipais de maio de 2011 o conservador Gerardo Conde Roa obtivo maioría e acadou a alcaldía.

Foi nas listas do PSdeG-PSOE nas eleccións autonómicas de 2012, e saíu elixido deputado. Como parlamentario presidiu a Comisión de Economía, Facenda e Orzamentos; e foi portavoz da Comisión de Ordenación do Territorio, Urbanismo e Vivenda. En 2015 ocupou simbolicamente o derradeiro posto na lista do seu partido, que desta volta presentaba a Francisco Reyes como candidato. Encabezou de novo as listas do seu partido nas eleccións municipais de 2019, pasando a gobernar con maioría simple tras acadar dez concelleiros, substituíndo na alcaldía a Martiño Noriega. En 2023 perdeu a alcaldía, que pasou a mans da nacionalista Goretti Sanmartín, renunciando como concelleiro. Presentouse como candidato socialista ao Senado nas eleccións xerais de España de 2023 e foi elixido senador.

;Resultados electorais

* Eleccións 1999: 16&nbsp;208 votos (33,24 %) e 9 concellarías.
* Eleccións 2003: 20&nbsp;481 votos (40,32 %) e 11 concellarías.
* Eleccións 2007: 18&nbsp;270 votos (38,19 %) e 10 concellarías.
* Eleccións 2011: 14&nbsp;846 votos (30,96 %) e 9 concellarías.
* Eleccións 2019: 18&nbsp;150 votos (34,70 %) e 10 concellarías.
* Eleccións 2023: 10 513 votos (21,66 %) e 6 concellarías.

### Outros cargos 
Dende 1999, foi membro do Consello de Administración da Organización de Cidades Patrimonio Mundial (OCPM), presidente da Mancomunidade de Concellos da Comarca de Santiago de Compostela que abrangue os municipios de Ames, Brión, Boqueixón, Teo, Val do Dubra e Santiago de Compostela, e desde maio do 2005 presidiu a Conferencia de Cidades do Arco Atlántico, organismo internacional formado por cinco cidades británicas, trece do Estado español, seis portuguesas, unha irlandesa e nove francesas.

## Notas 
## Véxase tamén 
### Outros artigos 
* Eleccións municipais en Santiago de Compostela
* Lista de senadores galegos desde a Transición

### Ligazóns externas 
* Ficha no Parlamento de Galicia 
* Grupo municipal dos socialistas de Santiago.
Albertville

**Albertville** é unha comuna francesa, situada a carón do río Arly no departamento de Savoia e na rexión Ródano-Alpes. Actualmente ten 20.000 habitantes.

Albertville fundouna en 1836 o rei Carlos Alberte de Sardeña ao xuntar as vilas de Conflans e de l'Hôpital. A vila, máis industrial ca turística, organizou os Xogos Olímpicos de inverno de 1992.
Albi

**Albi** é unha comuna francesa capital do departamento de Tarn e da rexión Mediodía-Pireneos, situada a carón do río Tarn. Actualmente ten 48.916 habitantes (2010). Os albixenses tomaron o seu nome da cidade.

A cidade foi fundada polos romanos, e foi coñecida como **Albiga**. Entre os monumentos da cidade está a basílica gótica de Sainte Cécile (1282-1480), a construción en ladrillo máis grande do mundo, e a Ponte Vella, aínda en uso despois de mil anos de existencia.

O pintor Henri de Toulouse-Lautrec naceu en Albi.

## Administración
A súa alcaldesa (2014) é Stéphanie Guiraud-Chaumeil, dunha coalición de partidos de centro-dereita.

## Notas
Alberte o Magno

**Alberte o Magno**, tamén coñecido como **santo Alberte o Magno** ou **Albertus Magnus**, nado en Lauingen contra 1193 e finado en Colonia en 1280, foi un freire dominicano alemán. Fíxose famoso polos seus coñecementos universais e por defender a coexistencia pacífica de ciencia e relixión. É considerado o maior filósofo e teólogo alemán da Idade Media. Foi o primeiro estudoso medieval en aplicar o aristotelismo ao pensamento cristián.

Canonizado en 1931, foi coñecido en vida como *Doctor universalis* e *Doctor expertus*, e máis tarde co apelativo de *Magnus*. A igrexa católica considérao un dos Doutores da Igrexa.

## Traxectoria 
Naceu no seo dunha familia nobre de Bavaria entre 1193 e 1206. Foi educado principalmente en Padua, onde estudou os escritos de Aristóteles. En 1223 entrou na orde dominica e estudou teoloxía en Boloña. Ensinou en Colonia, Ratisbona, Friburgo, Estrasburgo e Hildesheim. En 1245 marchou a París para afondar nos seus coñecementos.

En 1254 foi nomeado provincial dos dominicos. En 1260 foi nomeado bispo de Ratisbona, mais dimitiu aos tres anos e retirouse a Bavaria. Un dos seus últimos traballos foi defender a ortodoxia dun dos seus antigos alumnos, Tomé de Aquino.

No estudo das ciencias naturais e da psicoloxía, Alberte o Magno converteuse en precursor cos seus numerosos tratados: “Sobre o ceo e o mundo”, “Sobre a natureza dos lugares”, “Sobre as propiedades dos elementos. "De xeración e corrupción", "De meteoros" (catro libros), "De minerais", "De vexetais", "De animais", "Da natureza e da orixe da alma", "Da nutrición", "Do sentido e sensación", "Do oído físico", "Da memoria", "Da reminiscencia", "Do intelecto e do intelixible", "Do sono e da vixilia", "Da comida e da respiración", "Dos movementos de animais”, “A idade, a mocidade e a vellez”, De morte e vida”. E atribúeselle un traballo de alquimia, aínda sen verosimilitude.

Entre os seus traballos sobre a Sagrada Escritura escribiu: sobre o Antigo Testamento, “Comentarios aos Salmos, ás Lamentacións de Xeremías, aos Libros de Daniel, a Baruc, aos doce profetas menores, a Xob”; en canto ao Novo Testamento, “Comentarios aos catro Evanxeos, e despois ao Apocalipse”; 230 preguntas sobre o evanxeo que relata a Anunciación: “Missus est Angelus”.
En canto ao xénero de exposicións didácticas, instrucións orais e sermóns: “Sermóns do tempo e para os santos; 32 sermóns sobre a Eucaristía.“

Editou as obras completas de Aristóteles en tradución latina con notas de comentaristas árabes, interpretadas e sistematizadas de acordo coa doutrina cristiá. A través do Estaxirita, comezou a estudar e comentar as ensinanzas dos grandes filósofos musulmáns, especialmente Avicena e Averroes. O seu discípulo Henry Byren é coñecido polo diorema que leva o seu nome.

Foi beatificado pola Igrexa católica en 1622 e canonizado en 1931. É o patrón dos científicos.

## Festa 
15 de novembro

## Notas 
## Véxase tamén 
### Bibliografía 
* Weisheipl, J. A. (1980). The Life and Works of St. Albert the Great. En *Albertus Magnus and the Sciences: Commemorative Essays*. Pontifical Institute of Mediaeval Studies. .
Tomaso Albinoni

**Tomaso Albinoni**, nado en Venecia en 1671 e finado na mesma cidade en 1751, foi un compositor barroco italiano.

## Traxectoria 
Estudou violín e canto, a diferenza da maioría dos compositores do seu tempo, non buscou un posto na igrexa ou nunha casa nobiliaria ou real. El compuxo música de xeito totalmente independente ata que en 1722 Maximiliano Emanuel II, o Elector de Bavaria o convidou a dirixir as súas óperas.

Escribiu máis de cincuenta óperas, na súa maior parte hoxe perdidas, hoxe coñecido pola súa obra instrumental, en especial os seus concertos de óboe. A súa música instrumental atraeu a atención de Johann Sebastian Bach, quen escribiu cando menos dúas fugas sobre temas de Albinoni.

A maioría das obras de Albinoni perdéronse durante a destrución da biblioteca pública de Dresden, durante a segunda guerra mundial. O seu famoso Adagio en G é unha reconstrución feita en 1945 por Remo Giazotto.

## Obras 
* Concerto para violín e orquestra (1710)
* Concerto para óboe, opus 9 nº 2 (1722)
* Concerto para óboe, opus 9 nº 8 (1722)
* Sonata en Sol Menor (1740)
Albireo

**Albireo**, tamén coñecida como **Beta Cygni** (*β Cyg*), é unha estrela binaria da Constelación do Cisne. Albireo é unha estrela de terceira magnitude, popularmente coñecida como *Peteiro da galiña*.

O nome da estrela aparece por primeira vez nun texto árabe como **al Minhar al Dajajah**, os tradutores latinos non comprenderon o significado e convertérono en **ab ireo**, máis tarde considerouse unha errata e formaron a forma **al bireo**.

Vista con telescopio, obsérvase que é unha estrela dobre:
* **Albireo A** é a estrela máis brillante (de magnitude aparente 3,1), é un xigante de temperatura inferior ao Sol, de cor amarela.
* **Albireo B** (magnitude aparente 5,1), estrela con temperatura superficial maior cá do Sol, de cor azul.
As dúas están separadas por 34 segundos de arco, debido á súa diferenza de cor son claramente identificables. Están localizadas a 385 anos luz de distancia da Terra, e ao primeiro pensouse que era un efecto óptico.
miniatura|Posición de Albireo
Leon Battista Alberti

miniatura|Leon Battista Alberti
**Leon Battista Alberti**, nado en Xénova en 1404 e finado en Roma en 1472, foi un arquitecto, pintor, matemático, poeta, lingüista, filósofo, músico e arqueólogo italiano. Trátase dunha das figuras máis representativas do ideal do home do Renacemento xunto a Leonardo da Vinci. A súa biografía está descrita no libro de Giorgio Vasari, *Vite*.

## Traxectoria 
Alberti, nado en Xénova, é fillo ilexítimo dunha familia de comerciantes florentinos. Os primeiros estudos realízaos en Venecia e Padua. Na Universidade de Boloña estuda leis e grego. No ano 1421 comeza a carreira eclesiástica. No ano 1431 é nomeado secretario do patriarca de Grado, en 1432 foi transferido a Roma.

Alberti dedicouse á actividade literaria dende moi novo. En Boloña escribe unha comedia autobiográfica en latín, *Philodoxus* (Amante da Gloria). Escribe tamén tratados de arquitectura como *De re aedificatoria* (1452), onde expón novos métodos de fortificación, de pintura *De pictura* (1435), traducido polo propio Alberti ao romance co título de *Della pittura*, que contén o primeiro estudo científico da perspectiva, ou de escultura como *Della statua*.

No ano 1433 Alberti comezou a compoñer catro libros en italiano coñecidos como os *Libri della Famiglia*, considerada a súa obra mestra, rematada en 1441. En *Rime* (1441), colección de poesía en italiano, anóvaa no estilo e na métrica. No ano 1437 escribe *Apologi*, especie de breviario da súa filosofía de vida.

miniatura|dereita|200px|Santa Maria Novella, FlorenciaEn arquitectura foi un dos iniciadores da volta á linguaxe formal da arquitectura clásica. Deseñou e construíu as igrexas de Sant'Andrea en Mantua, San Francesco en Rímini e Santa Maria Novella en Florencia, e palacios renacentistas como o Palazzo Rucellai (1450-1460).

Foi un dos maiores organistas da súa época, e está considerado como o pai da criptografía occidental.

## Véxase tamén
Alcamo

**Alcamo** é unha comuna de 42.022 habitantes da provincia de Trapani, Sicilia, Italia, situada no centro do Golfo de Castellammare, a 256 metros de altura, na aba do Monte Bonifato.
Fundada no ano 828 polo comandante musulmán al-Kamuk.
Alceo de Mitilene

**Alceo** (en grego antigo **Ἀλκαῖος**), nado cara ao 620 a.C. e finado no século VI a. C., foi un poeta lírico grego, contemporáneo, rival e talvez amante de Safo.

## Traxectoria 
**Alceo** pertencía á clase aristocrática de Mitilene e a súa familia opúñase aos tiranos da cidade (Melancro, Mirsilo, Pítaco) que se apoiaban nas clases populares. Os seus irmáns máis vellos combateran a Melancro e o mesmo Alceo participou nun complot contra Mirsilo, polo que se tivo que se exiliar a Pirra, ao sur da illa. Volveu á morte deste grazas á moderación de Pítaco, aínda que tivo que exilarse outra vez, máis tempo, a Exipto. Volveu no 580 a. C. cando Pítaco declarou a amnistía. Alceu participou na guerra de Lesbos polo control de Sixeo contra Atenas.

Alceo escribiu no dialecto eólico. Consérvanse uns 200 fragmentos das súas poesías, himnos, odas para banquetes e epigramas, chegados a nós a través dos gramáticos antigos e en citas de Píndaro, mais uns achados en papiros exipcios. Inventou unha rima, chamado verso alcaico, que máis tarde empregou Horacio.

Alceo cantou á guerra, a acción militar e contra a tiranía. Reflexiona sobre a sorte da súa cidade, tinxíndoa de dor e nostalxia pola derrota e o exilio. Ademais deste compromiso civil, no que deixa traslucir o odio, presenta cantos de amor e de gozo da alegría inscritos nunha recreación da paisaxe e da violencia das estacións. O estilo é áspero e sobrio.

## Véxase tamén
### Outros artigos
* Os nove poetas líricos
18 de decembro

O **18 de decembro** é o 352º día do ano do calendario gregoriano e o 353º nos anos bisestos. Quedan 13 días para finalizar o ano.

## Acontecementos 
* 1118 - O rei aragones Afonso I o Batallador conquista Zaragoza.
* 1865 - A escravitude é abolida nos Estados Unidos.
* 1917 - Vicente Risco pronuncia o seu primeiro discurso en galego, nun acto de apoio a Francesc Cambó.
* 1936 - Fusilados no Castelo de San Felipe de Ferrol os republicanos de Cedeira Manuel Fernández Freijeiro, Enrique Alonso Teijeiro, José Cipriano Durán Fraguela, Ginés Fernández Rodríguez, Miguel Fernández Santos, Antonio Castillo Domínguez, Rufino Redondo Senra, Isaac Forneiro Varandela, Antonio Iglesias Freire, Enrique Martínez Teijeiro, Francisco Rodríguez N., José Lago Beceiro, Adolfo Bouzón Teijeiro e Antonio Ameneiro Brage.
* 1945 - Uruguai convértese en estado membro da ONU.

* 1961 - Indonesia invade o oeste de Nova Guinea.
* 1987 - Publícase Perl, linguaxe de programación deseñado por Larry Wall.
* 1989 - Estréase en España a película *Cinema Paradiso*, de Giuseppe Tornatore
* 1997 - Sae á luz a versión 4.0 de HTML froito dos traballos do World Wide Web Consortium.

## Nacementos 
miniatura|125px|dereita|Steven Spielberg.
* 1863 - Francisco Fernando de Austria, Arquiduque de Austria-Leste.
* 1872 - Heliodoro Gallego Armesto, matemático, físico e xeógrafo galego (m. 1934).
* 1879 - Paul Klee, pintor (m. 1940).
* 1895 - Luís Pimentel, poeta galego.
* 1902 - Cándido Fernández Mazas, pintor, ilustrador e escritor galego (m. 1942).
* 1902 - Paco Martínez Soria, actor español.
* 1907 - Xerardo Díaz Fernández, mestre e escritor galego.
* 1913 - Willy Brandt, chanceler da República Federal Alemá cuxa estratexia coñecida como Ostpolitik lle valeu o Premio Nobel da Paz (m. 1992).
* 1939 - Michael Moorcock, escritor de ciencia ficción británico.
* 1946 - Steven Spielberg, director de cine.
* 1946 - Steve Biko, militante do movemento anti-apartheid en Suráfrica (m. 1977).
* 1949 - Xoán Manuel Casado, escritor galego (m. 2002).
* 1951 - Ramón Conde, escultor galego.
* 1955 - Xosé Miranda, escritor galego.
* 1955 - Antonio Couceiro Méndez, político galego.
* 1963 - Brad Pitt, actor estadounidense.
* 1968 - Alejandro Sanz, compositor e cantante español.
* 1969 - Santiago Cañizares, futbolista español

## Mortes 
miniatura|175px|dereita|Antonio Stradivari examinando un instrumento.
* 1737 - Antonio Stradivari, o luthier máis reputado da historia, cuxo apelido identifica os mellores violíns (1664?).
* 1909 - Miguel Nicolaievich de Rusia, Gran Duque de Rusia.
* 1932 - Uxío Carré Aldao, libreiro e escritor galego (n. 1859).
* 1983 - Manuel Casado Nieto, escritor, tradutor e fiscal galego (n. 1912).
* 1989 - Bobby Capó, cantante e compositor de Porto Rico.
* 1999 - Robert Bresson, cineasta francés, director de *Pickpocket* (1959) e ''L'Argent'' (1983).
* 2025 - Bernardiño Graña, escritor galego (n. 1932)

## Festas e celebracións 
* Día Internacional do Migrante 
* Día Mundial da Lingua Árabe

## Outros 
Os 366 días do ano

## Notas
Alcidamas

**Alcidamas** foi un retórico e sofista grego do século IV a.C..

## Traxectoria
Naceu en Elea (Asia Menor), foi discípulo e sucesor de Gorxias e profesor en Atenas ao mesmo tempo que Isócrates, de quen foi rival.

Consérvanse dúas declamacións co seu nome, *Peri Sofiston*, dirixida contra Isócrates, no que afirma a superioridade dos discursos improvisados e *Odusseus* (a súa autenticidade non foi certificada). Do resto da súa obra só quedan fragmentos.
Aristóteles criticou os seus escritos polo seu estilo pomposo e polo uso extravagante de epítetos e metáforas.
Alcifrón

**Alcifrón** foi un retórico grego do século II, contemporáneo de Luciano de Samosata. Autor dunha serie de cartas ficticias en dialecto ático que reflicten o carácter e costumes dos seus contemporáneos.

## Obra
Consérvanse 118 cartas e 6 fragmentos, consideradas modelo de estilo, os supostos escritores son campesiños, mariñeiros, parasitos e cortesáns que expresan os seus sentimentos nunha linguaxe elegante e con moito realismo. Alcifrón colle moitos dos seus caracteres cortesáns de Menandro.
Alcíone

**Alcíone** figura da mitoloxía grega, filla de Eolo, dona de Ceix, rei de Traquine.

Alcíone e Ceix vivían felices, ata que Ceix alertado por un presaxio parte cara Claro para consultar o oráculo de Apolo, durante a viaxe perece nun naufraxio, Alcíone, desesperada, guíndase ao mar. Compadecéndose deles, os deuses, convértenos en martiños peixeiros. Cando Alcíone fixo o seu niño nunha praia as ondas destrúeno, polo que Eolo calmou os ventos e fixo as ondas parar setes días antes e despois do solsticio de inverno, para que ela puidera deixar os seus ovos, eses son os días coñecidos como os días do Alción.
## Véxase tamén 
### Bibliografía 
*
**Metamorfosis* de Ovidio (Alianza Editorial); Pseudo-Apolodoro, *Biblioteca mitológica* (Alianza Editorial)
Alcmán

**Alcmán** ou **Alcmeón** é o fundador da poesía lírica dórica no século VII a.C.. Natural de Lidia, escravo en Esparta, onde viviu coa familia dos Axesidas, que o emanciparon.

En 1855 descubriuse nun papiro exipcio un amplo fragmento de *Parthenion*, o único conservado dos seis libros que escribiu. Na antiga Grecia considerábase como o creador da poesía de amor.
## Véxase tamén
### Outros artigos
* Os nove poetas líricos
Alcamenes

**Alcamenes** , nado no século V a. C. en Lemnos e finado no século IV a. C., foi un escultor da Grecia Antiga. 

## Traxectoria 
[miniatura|Copia dunha escultura representando a [Ares (deus)|Ares, obra de Alcamenes.|esquerda]]
Traballou en Atenas, destacan estre as súas obras, as estatuas de Afrodita e Hefesto para os xardíns de Atenas, o relevo con Minerva e Hércules en Tebas e parte da decoración do Partenón. Foi discípulo e rival de Fidias.
John Alcock

**John William Alcock**, nado en Stretford o 5 de novembro de 1892 e finado en Ruán o 18 de decembro de 1919, foi un aviador inglés.

## Traxectoria 
Capitán da Royal Air Force, adquiriu ampla experiencia de voo durante a Primeira guerra mundial, aínda que foi derrubado e levado prisioneiro a Turquía. Co tenente Arthur Bronwn realizou nun bombardeiro bimotor a viaxe sen escalas dende Terra Nova a Irlanda de 3.040&nbsp;km en 16 horas e 12 minutos o 14 de xuño de 1919.
 
Morreu nun accidente de aviación, mentres probaba un novo modelo de aeroplano anfibio en Francia.